Materiál na rokovanie pre Obecné zastupiteľstvo Veľký Lapáš

Návrh plánu kontrolnej činnosti hlavného kontrolóra

Obce Veľký Lapáš na II. polrok 2017

Materiál obsahuje:

1. Návrh uznesenia

2. Dôvodovú správu

3. Návrh plánu kontrolnej činnosti hlavného kontrolóra Obce Veľký Lapáš na II. polrok 2017

Predkladá:

Ing. Magdaléna Dojčanová

hl. kontrolór Obce Veľký Lapáš

Obecného zastupiteľstva Veľký Lapáš

***NÁVRH NA UZNESENIE***

UZNESENIE č ......../2017

Obecné zastupiteľstvo Veľký Lapáš

I. schvaľuje:

1.Návrh plánu kontrolnej činnosti hlavného kontrolóra Obce Veľký Lapáš na II. polrok 2017

II. poveruje:

1. Hlavného kontrolóra Obce Veľký Lapáš na výkon kontroly v súlade so schváleným plánom kontrolnej činnosti.

Dôvodová správa

V zmysle § 18 f, ods. 1, písm. b), zákona č. 369/1990 Z. z. o obecnom zriadení, v znení neskorších predpisov a o zmene a doplnení niektorých zákonov, hlavný kontrolór obce predkladá Obecnému zastupiteľstvu „*Návrh plánu kontrolnej činnosti hlavného kontrolóra Obce Veľký Lapáš na II. polrok 2017“* , ktorý je zverejnený v obci spôsobom obvyklým, na úradnej tabuli.

Súčasťou materiálu je aj návrh uznesenia na poverenie hlavného kontrolóra na výkon kontrolnej činnosti v rozsahu schváleného plánu kontrolnej činnosti pri následnej kontrole.

Návrh plánu kontrolnej činnosti hlavného kontrolóra

na II. polrok 2017

V súlade s príslušnými ustanoveniami zákona č. 369/1990 Z. z. o obecnom zriadení v znení neskorších predpisov, predkladám návrh plánu kontrolnej činnosti na I. polrok 2017.

A. Kontrolná činnosť:

a/ Tématické kontroly:

1. *Dokončenie kontroly* dodržiavania a uplatňovania zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a interných noriem pri verejnom obstarávaní a *kontrola dodržiavania základnej finančnej kontroly* pri výkone činnosti za obdobie od 1.1. 2016 do 30. 11. 2017. Miesto výkonu kontroly je Základná škola Veľký Lapáš.

2. Kontrola dodržiavania a uplatňovania všeobecne záväzných právnych predpisov a interných predpisov Obce Veľký Lapáš v oblasti použitia účelových dotácií z rozpočtu obce u organizácií, ktorým boli dotácie poskytnuté. Miesto výkonu kontroly - Obecný úrad Veľký Lapáš.

3*.* Spolupráca pri vykonávaní inventarizácie majetku obce.

4. Kontrola vybavovania sťažností a petícií v podmienkach Obce Veľký Lapáš. Miesto výkonu kontroly - Obecný úrad Veľký Lapáš.

b/ Ostatné kontroly

1. Možné kontroly vykonané na základe uznesenia Obecného zastupiteľstva Veľký Lapáš.

2. Možné kontroly vykonané z vlastného podnetu na základe novelizácie právnych predpisov, resp. iných podnetov k výkonu kontroly.

B. Príprava a tvorba koncepčných a metodických materiálov

1. Vypracovanie stanoviska k návrhu rozpočtu Obce Veľký Lapáš na rok 2018.

2. Vypracovania plánu kontrolnej činnosti na 1. polrok 2018.

3. Vybavovanie podnetov prijatých v súlade so zákonom č. 307/2014 o niektorých opatreniach súvisiacich s oznamovaním protispoločenskej činnosti a Zásadami podávania, preverovania a evidovania podnetov súvisiacich s oznamovaním protispoločenskej činnosti v Obci Veľký Lapáš.

4. Spracovanie správ o výsledku kontrol.

5. Vypracovanie, respektíve spolupráca pri vydávaní všeobecne záväzných nariadení, a vnútorných smerníc obce.

C. Ostatné úlohy

1. Zúčastňovať sa na odborných seminároch a školeniach týkajúce sa oblasti kontroly na RVC Nitra.

2. Na požiadanie poskytnúť metodickú pomoc pracovníkom OcÚ a jednotlivým komisiám pri OZ.

*Vypracovala*: Ing. Magdaléna Dojčanová,

hlavná kontrolór obce

*Vyvesené na úradnej tabuli*: Od: 20.05.2017 Do: 10.06.2017